પી.ચિદમ્બરમે જણાવ્યું કે અમે ભાજપને સત્તાથી બહાર જોવા ઈચ્છીએ છીએ અને એની જગ્યાએ એક એવી સરકાર બનાવવા માંગીએ છીએ કે જે પ્રગતિશીલ હોય, લોકોની સ્વતંત્રતાનું સન્માન કરતી હોય, ભારે ટેક્સથી લોકોમાં તણાવ પેદા ન કરતી હોય, મહિલાઓ અને બાળકોને સુરક્ષા આપી શકે અને ખેડૂતોની સ્થિતિ સુધારી શકે. તેમણે જણાવ્યું કે અમે ગઠબંધન ઇચ્છીએ છીએ અને ત્યારબાદ જ મળીને વડાપ્રધાન ઉમેદવારનું નામ નક્કી કરીશું. ઉલ્લેખનીય છે કે આ દરમિયાન પાર્ટી અધ્યક્ષ રાહુલ ગાંધી એક દિવસીય પ્રવાસ માટે આજે રાયપુર પહોંચ્યા છે. તેઓ સાયન્સ કોલેજમાં એક સભાને સંબોધિત કરશે. ત્યારબાદ તેઓ સાંજે સામાજિક સંગઠનોના પ્રતિનિધિઓ સાથે ચર્ચા-વિચારણા કરશે.